Japon-Eleksyon: Pati Demokrat Japon an sou Wout pou l Ranpòte Lejislativ yo e Peyi a Pral Gen yon Nouvo Gouvènman
Si rezilta final yo konfime viktwa Pati Demokrat Japon an, kandida pati sa a, Yukio Hatoyama, pral ranplase Taro Aso, lidè Pati Liberal
Nan Tokyo, pati opozisyon an, Pati Demokrat Japon an,deja kòmanse pran kontak ki nesesè pou l fòme yon nouvo gouvènman après sa ksanble ak yon gwo kokenn viktwa li ranpòte nan eleksyon lejislativ ki dewouleJodi dimanch la. Daprè sondaj laprès fè nan biwod'vot yo pandan elektè yo tefin jete bilten yo, Pati Demokrat la pral ranpòte plis pase 300 sou480 syèj ki genyen nan Chanm dè Reprezantan an, ki se chanm ki gen plis pouvwa nan palmanjaponè a. Pati a te deja ap kontwole Chanmdè Konseye a --swa Sena a-- gras ak apui li jwenn nan men lòt pati ki pi piti. Te gen gwo aplodisman nankatye jeneral Pati Demokrat Japon an lè laprès te anonse yon viktwatotal-kapital pou pati a sou Pati Liberal Demokrat la. Rezilta ofisyèl final yogenyen pou parèt demen lendi a. Si tandans sa akonfime epi Pati Demokrat Japon an ranpòte laviktwa, selidè pati sa a, Yukio Hatoyama, kaptounen premye minis nan plas Taro Aso. Ajans nouvèl japonèz Kyodo fè konnen misye Hatoyama deja ap fèkonsiltasyon sou fòmasyon nouvo gouvènman an. Kiyès Yukio Hatoyamaye? Gran papa l, ansyen premye-minis IchiroHatoyama, te travay anpil pou kreye Pati Demokatik Liberal la ki vin peze lou anpil sou sèn politik la jounen jodiya, e pati sa a te dirije Japon preske san rete depi ane 1955. Nan diskou Yukio Hatoyama te fè pandan kanpay la, lite pwomèt pou l fè "chanjman revolisyonè" nan peyi a. Se konsa tou li te kite moun konprann, si l' monte sou pouvwa a, Japon pral ranfòse rapò ekonomikli avèk peyi vwazen Lachin. Li te pwomèt tou pou l koupe sou kantite lajan Leta mete a la dispozisyon gwo konpayi yo, epou l re-dirije kòb sa a sou fanmi japonèz yo sou fòm asistans pou swenpou timoun ak enstriksyon piblik gratis. Misye Hatoyama se yon enjenyè ki te etidye nan Inivèsite Stanford, nan eta kalifòni, o Zetazini. Li pran angajman pou l wete Japon (2èm pi gwo ekonomi nan lemond) anba enfliyans sistèm kapitalis ki a la mòd o Zetazini an e ki, daprè li, gen twòp eksè ladan n. jdesmara@voanews.com